Четири обекта към Исторически музей – Петрич работят по Великден
Четирите обекта към Исторически музей - Петрич – централната експозиционна зала, къщата-музай „Ванга“, Национален парк-музей „Самуилова крепост” и античният град Хераклея Синтика са отворени за посетители по време на Великденските празници. Това каза Сотир Иванов, директор на културната институция, цитиран от Фокус. Той отбеляза, че работното време на обектите в дните до понеделник ще бъде от 10.00 до 17.00 часа. Той отбеляза, че по този начин от музея искат да зарадват всички жители и гости на Община Петрич. Сотир Иванов съобщи още, че през вчерашния ден са били поставени и нови информационни табели към античния град Хераклея Синтика, които ще упътват туристите, желаещи да посетят този исторически обект.